钦定古今图书集成/明伦汇编/官常典/第136卷 > 金
## 钦定古今图书集成/明伦汇编/官常典/第136卷 > 金

### 熙宗天会十五年秋七月丁亥汰兵兴滥爵

按《金史熙宗本纪》云云。

### 天眷元年冬十月辛未定封国制

按《金史熙宗本纪》云云。

### 废帝天德三年冬十一月癸亥诏罢世袭万户官前后赐姓人各复本姓

按《金史海陵本纪》云云。

### 世宗大定十一年图功臣像于衍庆宫

按《金史世宗本纪》：大定十一年秋九月戊辰，上谓宰
臣曰：“衍庆宫图画功臣，已命增二十人，如丞相韩企
先，自本朝开国以来，宪章法度多出其手，至于关决
大政，但与大臣谋议，不使外人知觉。汉人宰相，前后
无比，若褒显之，足以示劝，慎无遗之。”

大定　　年，始诏“猛安谋克有不职者，子侄中择贤
者代之。”

按《金史世宗本纪》，不载。按《宗宪传》：有司言诸路猛
安谋克怙其世袭，多扰民，请同流官，以三十月为考。
诏下尚书省议，宗宪乃上议曰：“昔太祖皇帝抚定天
下，誓封功臣，袭猛安谋克。今若改为迁调，非太祖约。
臣谓凡猛安谋克，当明核善恶，进贤退不肖，有不职
者，其弟侄中更择贤者代之。”上从其议。

大定十七年，命世袭猛安谋克，不得以小罪夺免
按《金史世宗本纪》，十七年夏四月甲戌，制世袭猛安
谋克，若出仕者，虽年未及六十，欲令子孙袭者听。戊
寅，谕宰臣曰：“猛安谋克皆太祖创业之际，于国勤劳
有功之人。其世袭之官，不宜以小罪夺免。”冬十月丁
丑，制诸猛安父任别职，子须年二十五以上，方许承
袭。

大定二十九年，封徒单克宁为《金源郡王》。

按《金史章宗本纪》：二十九年春正月癸巳，即皇帝位。
秋七月丁卯，以太尉徒单克宁为太傅，改封金源郡
王。冬十一月甲子，谕尚书省曰：“太傅年高，每趋朝而
又赴省，恐不易。自今旬休外，四日一居休，庶得调摄，
常事他相理问，惟大事白之可也。”

### 章宗明昌元年封徒单克宁为淄王

按《金史章宗本纪》：“明昌元年冬十二月甲辰，幸太傅
徒单克宁第视疾，以克宁为太师、尚书令，封淄王，赐
银千五百两，绢二千匹。”

明昌二年秋九月己未，“以尚书左丞夹《谷清臣》为平
章政事，封芮国公。”

按《金史章宗本纪》云云。

明昌四年，进封“夹谷清臣”“戴国公”，封完颜守贞“萧国
公。”

按《金史章宗本纪》：四年“夏六月壬戌，尚书右丞相夹
谷清臣进封戴国公，西京留守完颜守贞为平章政
事，封萧国公。”

明昌六年夏四月庚辰，以尚书右“丞相夹《谷清臣》为
左丞相监修国史，封密国公。”

按《金史章宗本纪》云云。

### 承安四年封夹谷衡张万公皆为国公

按《金史章宗本纪》：“承安四年春正月辛酉，枢密副使
夹谷衡为平章政事，封英国公，前知济南府事张万
公起复为平章政事，封寿国公。”

承安五年春三月庚辰，以“上京留守徒单镒为平章
政事，封济国公。”

按《金史章宗本纪》云云。

### 泰和七年秋九月甲申以尚书左丞仆散端为平章政事封申国公

按《金史章宗本纪》云云。

### 宣宗贞祐元年封胡沙虎泽王徒单镒广平郡王

按《金史宣宗本纪》：至宁元年“八月，卫绍王被弑。甲辰，
即皇帝位于大安殿。以纥石烈胡沙虎为太师尚书
令兼都元帅，封泽王。九月丙午，以驸马雄名第赐胡
沙虎。戊申，御仁政殿视朝，赐胡沙虎坐，胡沙虎不辞。
壬子，改元贞祐。丙辰，尚书右丞相徒单镒进左丞相，
封广平郡王。壬戌，授胡沙虎中都路和鲁忽土世袭”
猛安。冬十月丁酉朔，京师戒严。辛亥，元帅右监军术
虎高琪战于城北，凡两败绩而归，就以兵杀胡沙虎
于其第，持其首诣阙待罪，赦之，仍授左副元帅贞祐二年夏五月癸酉，尚书左丞抹撚尽忠加崇进，
封申国公。

按《金史宣宗本纪》云云。

贞祐三年，封完颜弼密国公。

按《金史宣宗本纪》：三年“秋八月丙午，山东西路宣抚
司完颜弼表遥授同知东平府事张汝楫，将谋复叛，
密遣人招同知益都府事孙邦佐，邦佐斩其人，驰报
弼，弼杀汝楫及其党万馀。承制陞邦佐德州防御使，
馀立功者赏有差。上嘉弼功，加崇进，封密国公，诏奖
谕之。”

按《续文献通考》：“完颜弼，本名达吉不，盖州猛安人。少
充护卫，累官至山东西路宣抚司。贞祐四年，诛叛将
张汝楫，封密国公。”

### 兴定元年定以后非亲王子及职一品之人不许封公

按《金史宣宗本纪》，不载。按《选举志》：宣宗兴定元年，
徒单顽僧言：“兵兴以来，恩命数出，以劳进阶者比年
尤多。贱职下僚，散官或至极品，名器之轻，莫此为甚。
自今非亲王子及职一品馀人，虽散官至一品，乞皆
不许封公。若已封者，虽不追夺，其仪卫亦当降从二
品之制。”从之。

兴定四年，封高汝砺、胥鼎皆为国公，王福等九公皆
兼宣抚使。

按《金史宣宗本纪》，“四年春三月辛亥，进平章政事高
汝砺为尚书右丞相，监修国史，封寿国公。参知政事
李复亨兼修国史，平章政事，陕西行尚书省胥鼎进
封温国公。”按《苗道润传》：“初，贞祐四年，右司谏术甲
直敦乞封建河朔，诏尚书省议，事寝不行。兴定三年，
太原不守，河北州县不能自立，诏百官议所以为长
久”之利者，翰林学士承旨徒单镐等十有六人，以谓：
“制兵有三：一曰战，二曰和，三曰守。今欲战则兵力不
足，欲和则彼不肯从，唯有守耳。河朔州郡既残毁，不
可一概守之，宜取愿就迁徙者屯于河南、陕西，其不
愿者，许自推其长，保聚险阻。”刑部侍郎奥屯胡撒合
三人曰：“河北于河南有辅车之势，蒲、解于陕西有襟
喉之要，尽徙其民，是撤其藩篱也。宜令诸郡选才干
众所推服、能纠众迁徙者，愿之河南或晋安、河中及
诸险隘，量给之食，授以旷土，尽力耕稼，置侨治之官
以抚循之，择其壮者教之战阵。敕晋安、河中守臣，檄
石、岚、汾、霍之兵，以谋恢复，莫大之便。”兵部尚书《乌林
荅与》等二十一人曰：“河朔诸州亲民掌兵之职，择土
人尝居官有材略者授之，急则走险，无事则耕种。”宣
徽使移剌光祖等三人曰：“度太原之势，虽暂失之，顷
亦可复。当募土人威望服众者，假以方面重权，能克
复一道，即以本道总管授之；能捍州郡，即以长佐授
之，必能各保一方，使百姓复业。”提点尚食局石抹穆
请以高爵募民，大概同光祖议。宰臣欲置公府，宣宗
意未决。御史中丞完颜伯嘉曰：“宋人以虚名致李全，
遂有山东实地，苟能统众守土，虽三公亦何惜焉。”宣
宗曰：“他日事定，公府无乃多乎？”伯嘉曰：“若事定，以三
公就节镇，何不可者？”宣宗意乃决。四年二月，封沧州
经略使王福为沧海公，河间路招抚使移刺众家奴
为河间公，真定经略使武仙为恒山公；中都东路经
略使张甫为高阳公，中都西路经略使靖安民为易
水公，辽州从宜郭文振为晋阳公，平阳招抚使胡天
作为平阳公，昭义军节度使完颜开为上党公；山东
安抚副使燕宁为东莒公。九公皆兼宣抚使，阶银青
荣禄大夫，赐号“宣力忠臣，总”帅本路兵马，署置官吏，
征敛赋税，赏罚号令，得以便宜行之。仍赐诏曰：“乃者
边防不守，河朔失宁，卿等自总戎昭，备殚忠力，若能
自效，朕复何忧？宜膺茅土之封，复赐忠臣之号。”除已
画定所管州县外，如能收复邻近州县，亦听管属。

### 哀宗正大二年进封胥鼎英国公

按《金史哀宗本纪》：正大二年“夏四月辛卯，起复平章
政事致仕莘国公胥鼎为平章政事，行省事于卫州，
进封英国公。”

正大三年，封宋楚州降将四人为王。

按《金史哀宗本纪》：“三年冬十一月己巳，宋忠义军夏
全自楚州来归，楚州王义深、张惠范、成进以城降，封
四人为郡王。”

### 天兴元年封国安用为兖王封侯挚为萧国公

按《金史哀宗本纪》：天兴元年“七月乙未，宿州帅众僧
奴称国安用降，遣近侍直长因世英等持诏封安用
为兖王，行京东等路尚书省事，赐姓完颜，改名用安。
八月戊辰，起复前大司农侯挚为平章政事，进封萧
国公，行京都路尚书省事。闰月戊申朔，遣使以玉鱼
带一、弓矢二赐兖王用安，其父母妻皆封之。又以世”
袭宣命十、“郡王宣命十、玉兔鹘带十”付用安，其同盟
可赐者即赐之。